Chausie
Chausie je hibridna pasmina mačke koja je nastala križanjem ženke domaće mačke i mužjaka tropske mačke Felis chaus (mačka iz džungle) .

Selektivnim uzgojem i ispravnom socijalizacijom ove mačke mogu biti vjerni kućni ljubimci.

Nastanak 

Još od početka  20 .stoljeća, a naročito 1960-ih godina uzgajivači mačaka križaju slučajno i namjerno domaće mačke s bliskim srodnicima, divljim mačkama. 
U krugovima uzgajivača vodi se rasprava o etičnosti takvog sparivanja, ipak do danas je priznato nekoliko pasmina koje su nastale križanjem domaće i divlje mačke.

Zemljom porijekla smatra se SAD, gdje je  1995 . godine ovu pasminu priznala felinološka organizacija TICA.

Karakteristike 

Ove su mačke atletski građene, dugih nogu i kratke dlake.

Po naravi je ljubazna, privržena i živahna mačka, a karakter se još razvija putem selektivnog uzgoja.

Pokoljenja koja nastaju križanjem obilježavaju se F1, F2, F3 i F4, obzirom na stupanj zastupljenosti krvi Felis chaus -a kod potomaka. 
Najveći dio mužjaka u pokoljenjima od F1 do F4 je sterilno.

Tjelesne osobine 

 Tijelo: krupno, četvrtasto sa snažnim prsnim košem
 Težina: 4,5 do 10 kg
 Glava: lagano klinastog oblika, visoke jagodice, snažna brada
 Oči: velike, bademastog oblika
 Uši: u korijenu široke, velike, sa čuperkom na vrhu

 Krzno: gusto i kratko
 Rep: dosiže do ispod skočnog zgloba
 Boje: smeđi točkasti tobi (tabby), jednobojno crna, srebrna obojenih okrajina (pointed)

Vanjske poveznice 

 TICA, standard pasmine Chausie 

Domaće mačke